ખેતલાઆપાના માલિકે ઉમેર્યું કે, “અમે AMCની ગાઈડલાઈન પ્રમાણે નવું બાંધકામ કર્યું છે, કોઈ ગેરકાયદે કામ નથી કર્યું. અમે ખૂબ ઓછા સમયમાં જાણીતા થઈ ગયા છીએ એટલે જ કદાચ અમને ટાર્ગેટ કરાઈ રહ્યા છે. અમે કાયદાનું બરાબર પાલન કરીએ છીએ. અમે ફૂડ લાયસન્સ સહિતની જરૂરી તમામ સરકારી મંજૂરી લીધી છે.” AMCએ કોર્ટમાં રજૂઆત કરી છે કે દુકાનદારોએ મંજૂરી વિના પાકું બાંધકામ કર્યું છે. આ સ્થળે સતત ટ્રાફિક નિયંત્રિત કરવો પડે છે કારણકે મોડી રાત સુધી ખાણીપીણી માટે લોકો અહીં આવતા રહે છે.